|  |  |  |
| --- | --- | --- |
|  |  | **PRIOPĆENJE ZA MEDIJE** |
| Datum: 27/8/2025  Kontakt:  Katarina Kantolić,  menadžer Korporativnih komunikacija  091 4978 027  katarina.kantolic@ addiko.com  **O Addiko Bank d.d.**  Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja.  Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine.  Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržati projekte kojima se poboljšava digitalna i financijska pismenost, posebno među mladima koji se tek spremaju za upravljanje osobnim financijama i kreću u poduzetništvo. |  | **Još samo pet dana građani mogu osvojiti tri prosječne plaće uz edukativni kviz „Glasno o novcu“**  **Više od petnaest tisuća građana dosad je odigralo edukativni online kviz „Glasno o novcu“ i time ušlo u konkurenciju za osvajanje nagrade u visini tri prosječne hrvatske plaće. Troje sretnih sudionika osvojit će po 4.344 eura, iznos koji može popuniti preporučeni osobni krizni fond. Sudjelovati je moguće još samo pet dana, do 31. kolovoza 2025., na službenim stranicama Addiko banke (**[**Addiko rođendanska nagradna igra**](https://www.addiko.hr/gradanstvo/addiko-rodendanska-nagradna-igra/)**).**  Umjesto kompleksnih pojmova koji se često povezuju s financijama, kviz **„Glasno o novcu“** uvodi popularnu kulturu, pa se tako, između ostalog, traže filmovi i serije povezane s novcem. Kviz je pokrenut u okviru istoimene kampanje Addiko banke „Glasno o novcu“ koja se temelji na rezultatima istraživanja o financijskim navikama i stavovima građana.  Budući da čak 71% građana prepoznaje novac kao tabu-temu, „[**Glasno o novcu**](https://www.addiko.hr/glasno-o-novcu/)“potiče otvoren i iskren razgovor o financijama – u obitelji, među partnerima i u društvu općenito. Jedna od devet ponuđenih početnih tema za razgovor o novcu je upravo ona o kriznom fondu koji bi trebao pokriti minimalno tri mjeseca redovnih životnih troškova za slučaj nepredviđenih situacija.  U ždrijeb za izvlačenje dobitnika ulazi svaka punoljetna fizička osoba s prebivalištem u Hrvatskoj koja točno odgovori na sva pitanja u kvizu. Rezultati izvlačenja biti će objavljeni na mrežnim stranicama Addiko banke ([www.addiko.hr](http://www.addiko.hr/)) najkasnije 16. rujna 2025.  Addiko banka se obvezala da će kontinuiranim djelovanjem u javnom prostoru utjecati na povećanje postotka građana Hrvatske koji redovito razgovaraju o novcu s trenutačnih 36% na 56% do kraja 2028. godine. |